Tule reisile: VORMSI – AHVENAMAA

ehk SAARELT SAARELE ☺


 **Koht**Sõidate natuke avamere suunas ja juba olete teises maailmas. Punased kaljud, lookas õunapuud, merelindudega sädelevad lahesopid. Majade ja puude vahelt on vilksamisi näha merd.Kas pole Ahvenamaa idülliline! Idüll aga varieerub. Ahvenamaa põhisaare lopsakas loodus vastandub selgelt saarestiku punastele kaljudele.

Maaelu vaikus sügisel ja talvel vastandub pulseerivale ja elamusterohkele Marienhamnile. Ahvenamaa on täielikult rootsikeelne, aga Soome koosseisu kuuluv piirkond, mille kultuuri on aastasadade jooksul mõjutanud nii Soome, Venemaa kui ka Rootsi. 6500 saarel elab kokku 27 500 ahvenamaalast.
Ahvenamaa ei ole suur, küll aga kontsentreeritud. Siin on lihtne leida pärle ja neid on palju. Tere tulemast värvikirevale Ahvenamaale!

**Reisikava 30.04-03.05.2025**
**I päev**

06:00 Kogunemine A terminali ees, kaasas pass või ID
07.00-9.30 Tallinn Helsingi
10.00-13.00 Helsingi LinnaekskursioonHelsingis on säilinud üle 20 kultuuriajalooliselt tähelepanuväärse pargi. Näeme **Kaivopuistot ehk Kaivarit**, vanimat ja tuntumat linnaparki ja **Esplanadi parki**.
Sõidame läbi **Senativäljaku**, külastame **Toomkirikut, Turuväljakut**. Näeme juugendstiilis **Havis Amanda pronkskuju, parlamendihoonet, presidendilossi, raudteejaama** ja turistide poolt kõige enam külastatavat **Templiväljaku kirikut**. Eestlased tunnevad seda kirikut kuulsa **kaljukirikuna**, kuna see on ehitatud graniidikaljusse.
Vaba aeg Helsingis
15.30 Kogunemine Katajannoka terminalis. Laevale minek.
17:15 Väljub laev Helsingist Mariehamn'i suunas.
18:00 Õhtusöök laevas omal käel.
**II päev**

04:25 Saabub laev Mariehamn'i.
05:00 Hommikusöök hotellis Marienhamnsi (hinnas).
06:00 Jalutuskäik Mariehamn'is.
07:00 Algab ekskursioon ja ringsõit maailma suurimal saarestikul. Tutvume Mariehamn'iga.
 Külastame Geta ja Finström'i valda, jalutuskäik, vaatetorni külastus.
10:00 Soovijatel võimalus osa võtta metslooma safarist Eckerös (lisatasu eest/ hind 11 €). Jahi- ja kalandusmuuseum Eckerös.
 Posti- ja tollimaja külastus Eckerös.
 Jan Karlsgardeni Vabaõhumuuseum (tasuta) ja
 Kastelholmi kindlus

Külastame Taffel Factory piirkonda ja tehasepoodi. Ettevõtlus, mis sai alguse Ahvenamaal Godbys.
Vanglamuuseum „Vita Björn“

Lõunasöögi paus Smagbys (lisatasu eest/ hind 29 €) Söögikoht mida korraldab Rootsi ja Soome kuulsaim telekokk Michael Björklund.
Külastame Bomarsundi (tasuta).
16:00 Ekskursioon lõpeb majutuskohas Mariehamn'is.

**III päev**

07:00-10:00 Hommikusöök (hinnas).

Päev Mariehamn'is. Plaaneeritud kohtumine kohaliku Alandi valitsuse spetsialistidega. Võimalusel kiikame Alandi parlamendi spiikrite saali ja teistesse tööruumidesse.
Võimalus külastada muuseumlaeva Pommern ja Meremuuseumi, jalutada armsa linnakese väikestel tänavatel või teha sisseoste.

Sõidame väiketootaja Amalia Limonadi ja Siidrifarmi tehasesse.

Külastame Sjökvarteret ehk Merekvartalit, kus saab näha kohalikku käsitööd, kohtume kohaliku käsitöö tegijatega.

**Rühma ja meeskonnareisidel saame teha eraldi väljasõidu Geta mäele ja seal 5 km meeskonnamatka.**
19:00 Õhtusöök (lisatasu eest/ ca 37 €/in.)
23:25 Väljub laev Mariehamn'ist.

**IV päev**
 Hommikusöök laeva *buffet* restoranis. (hinnas)
10:00 Saabub laev Helsingisse.
11.00-16.00 Ekskursioon Porvo linna
Porvoo asub kuulsal Kuningateel, mida mööda kunagi liikusid kuningad, tsaarid ja teised tähtsad isikud. Porvoo on vanuselt teine Soome linn, mis jääb meie südametesse kitsaste munakivitänavate, punaste rannamajade ning õdusate kohvikute ja käsitöökauplustega. Omaette vaatamisväärsus on Vana Porvoo.

20.30-23.00 Helsingi Tallinn

*NB! Programmis võib meist mitteolenevalt esineda mõningaid muudatusi.*

**Reisipaketi hind**Ühe osaleja kohatasu on 499,00 € (kui B kajutis 4 reisijat). 22. veebruariks esimesed kümme 55+ vanuses eelregistreerunud Vormsi sissekirjutusega osalejat saavad 70% osalustasult soodustust, korraldatud on reisi eelneval ja viimasel päeval tasuta buss Rohukülast Tallinnasse ja tagasi ning tasuta ööbimine sadama lähedal asuva hotelli.

**Hind sisaldab**
-sõidu valitud kajutis marsruudil Tallinn-Mariehamn-Tallinn
-ööbimise Ahvenamaal mugavas hotellis (2 inim. tuba)
-mugava ekskursioonibussi
-toitlustamise (3 hommikusööki: üks laevas ja kaks Ahvenamaal)
-eestikeelse giid-rühmajuhi teenused
-bussiekskursiooni

**Lisatasu eest**-tervisekindlustus
-sissepääsud muuseumidesse ja muud piletid
-kalastusretk (vajalik eelregistreerumine)
-koht kaheses kajutis lisa 100 €

**EELREGISTREERIMINE** hiljemalt 22. veebruar 2025 või kuni grupi (30 in) täitumiseni

Aadressile: ulle@vormsi.ee saada oma nimi, isikukood, telefoninumber ja meiliaadress